Viborger Samler, 1804-12-13
Dagen for Kronningen holdes høitidelig Messe hvorved Sakramentet skal udstilles i alle Kirker. J det derom af denne Olding udstædte Mandat, hedder det "Aldrig glindsede Religionen mere, end nu. Jesu Kristi Vikarius kommer for at udbrede Himmelens Velsignelse over vor Souveræn; Napoleon, som de Franskes Ønsker have overdraget den høieste Magt paa en urokkelig Grundvold, han vil modtage sin Krone af Kongernes Konge og forøge sin Magt i det han ydmyger sig for Aarsagen dertil. Hvilke lykkelige Udsigter kiere Brødre i Kristo Eders Souveræn vil forpligte sig til at være stedse retfærdig, stedse god, stedse medlidende, stedse beskæftiget med Eders Lykke. Hans forrige Vande er Eder Borgen for Fremtiden. Gid Forsynets Haand stedse maae lede Keiserens Arm og beskæmme hans Fienders Komplotter, Gid hans Navn maae regiere til Lands og Vands og gid de Hindringer man lægger i Veien for hans Ønsker om Fred, maae forsvinde som Røg!" Overceremonimesteren har bekiendtgjort, at der fra den 28de af ingen indlades i Fruekirken, som ei har noget der at forrette. Monitøren leverer tillige Processionen ved Kronningen den 2den Decbr. omtrent saaledes: 1) Den 29de Novbr. Kl. 5 Morgen besættes Posterne om og Indgangen til Fruekirken med Piket vagter af 6 Batallioner Grenaderer, Jægere og Gens d'Armeriets Kierntropper. 2) Den 2den December gives en Kanonsalve i Dagbrækningen, der siden gientages hver Time til Aften. 3) Palæets Obermarschal bestyrer Politiet i Kirken, alt skeer efter hans og Overcemonimesterens Ordre, 4) Militærdeputationerne og Nationalgaarden forsamle sig om Morgenen Kl. 6 paa Damphinepladsen; de af dem, som ere anviste Plads i Kirken, møde der Kl. 7, de andre formere den anviste Tropperække. 5) Embedsmændene fra Tribunalerne, Valgdeputationerne og andre samles Kl. 7 om Morgenen i Justitspalladset og gaae derfra til Fods til Kirken. 6) Præcise Kl. 8 forlader Senatet sit Palæ, Statsraadet Slottet, Lovgiverne og Tribunatet deres Palæer, ethvert Korps eskorteres af 500 Ryttere. Politipræfekterne og Parises Gouvernør anvise dem, de Gader de skal drage igiennem. 7) Det diplomatiske Korps bliver indbudet til at forsamles hos een af deres Medlemmer og, eskorteret af 100 Ryttere, indtræfse i Kirken Kl. 9 i deres Loger. 8) Politivræfekten paaseer, at Kareterne kiøre ordentlig og anvise dem deres Pladser efter Herskabernes Rang. 9) Kl. 9 begynder Pavens Procession fra Slottet. 10) Kl. 10 forlader Keiseren sit Palæ og kiører til Kirken igiennem Geleder af Tropper, naar han kiører, høres en Kanonsalve. 11) Foran Keiseren ride 8 Eskadroner Kyrasserer, 8 Eskadroner Karabinere, Gardens og Jæger Eskadronerne med blandede Pelotons af Mamelukker. Allerforrest ride Parises Gouvernør og hans Etatmajor. 12) Efter Militæren følger: Vaabenherolden til Hest, Ceremonimesteren i Kareth; Ærelegionens Storofficerer i 4 Kareter, Ministrene i 3 Kareter, Oberkammerherren, Oberstalmesteren og Oberceremommesteren i 1 Kareth, Rigsertskantsleren og Ertsskatmesteren i Karet, Prindsesserne i 1 Karet, Keiser en, Keiserinden, Prindserne Joseph og Ludvig i 1 Karet, Storalmisseuddeleren, Palæets Obermarschal og Oberjægermester i 1 Kareth, Hofbetiente, Statsdamer og Kammerherre, i 11 Kareter. Keiserens Vogn er allene med 8 Heste de andre med 6. 13) Marskallerne og Gardens Colonelgeneraler ride ved Karetdøren paa Keiserens Vogn, Marskallen som kommanderer Gens d'Armeriet rider bag samme, Adjutanterne ved Siden af Hestene, Stald mesterne ved Baghiulene. 14) Toget sluttes med ridende Gardegrenaderer, ridende Artilleri og Gens i Armer, 15) Keiseren og Keiserinden stige af i Ærkebispens Palæ og Kejseren klæder sig der i Kronningsdragten. Derfra gaaer han over et Galleri til den store Kirkedør.